Keeper

Litt som i Tromsø, har Vålerenga en situasjon med to jevngode keepere. Svenske Marcus Sandberg (26, bildet) sto 17 kamper forrige sesong, mens to år yngre Aslak Falch spilte de 13 andre kampene i Eliteserien. Det er heller ikke bestemt hvem som blir førstekeeper denne sesongen, og vi føler oss ikke helt trygge på at denne situasjonen er ideell for verken klubben eller de to keeperne. Begge har styrker og svakheter, selvsagt, men det er vanskelig å skille dem.